laion/Wikipedia-Exotic huggingface dataset:
ধলাকোমর শ্যামা

ধলাকোমর শ্যামা (বৈজ্ঞানিক নাম: Copsychus malabaricus) বা শামা Muscicapidae (মাসসিকাপিডি) গোত্র বা পরিবারের অন্তর্গত Copsychus (কপ্সিকাস) গণের অন্তর্ভুক্ত এক প্রজাতির গানের পাখি। পূর্বে এদেরকে দামাজাতীয় পাখিদের গোত্র টুর্ডিডি-এর অন্তর্ভুক্ত বলে মনে করা হত। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। ধলাকোমর শ্যামার বৈজ্ঞানিক নামের অর্থ মালাবারের কালো পাখি (গ্রিক: kopsukhos = কালো পাখি/দামা; লাতিন: malabaricus = মালাবার, ভারত)। সারা পৃথিবীতে এক বিশাল এলাকা জুড়ে এরা বিস্তৃত। বিগত কয়েক দশক ধরে এদের সংখ্যা ক্রমেই কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি। ধলাকোমর শ্যামার আদি আবাস দক্ষিণ এশিয়া ও দক্ষিণ-পূর্ব এশিয়ায়। এছাড়া ১৯৩১ ও ১৯৪০ সালে হাওয়াই দ্বীপপুঞ্জের দুইটি দ্বীপে এদের অবমুক্ত করা হয়। পোষা পাখি হিসেবে এদের বেশ ভাল জনপ্রিয়তা থাকায় বহু দেশে এদেরকে পোষা হয়। এসব দেশে খাচা থেকে পালিয়ে যাওয়া পাখিরা ক্রমে বংশবৃদ্ধির মাধ্যমে নিজেদেরকে প্রতিষ্ঠিত করে ফেলেছে। তাইওয়ানে এভাবে অবমুক্ত শ্যামা পাখি স্থানীয় কীটপতঙ্গ খেয়ে এবং স্থানীয় পাখি প্রজাতিকে আক্রমণ করার মাধ্যমে অধিক্রমী প্রজাতি হিসেবে পরিগণিত হচ্ছে। এশিয়ায় ঘন ঝোপঝাড় ও বাঁশবনে এদের বেশি দেখা যায়। হাওয়াইয়ের বিভিন্ন উপত্যকায় এদের সবচেয়ে বেশি দেখা যায় এবং ছোট ঝোপ বা মিশ্র প্রশস্তপর্ণী বনে এরা বাসা বানায়। "Copsychus malabaricus"। 2012.1। The IUCN Red List of Threatened Species। ২০১২। সংগ্রহের তারিখ ১৮ অক্টোবর ২০১৩। [স্থায়ীভাবে অকার্যকর সংযোগ] রেজা খান (২০০৮)। বাংলাদেশের পাখি। ঢাকা: বাংলা একাডেমী। পৃষ্ঠা ২২৯–৩০। আইএসবিএন 9840746901।  জিয়া উদ্দিন আহমেদ (সম্পা.) (২০০৯)। বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬। ঢাকা: বাংলাদেশ এশিয়াটিক সোসাইটি। পৃষ্ঠা ৩৮৮।  "Copsychus malabaricus"। BirdLife International। ২০১৩-০৭-২৯ তারিখে মূল থেকে আর্কাইভ করা। সংগ্রহের তারিখ ২০১৩-০৯-১৮।  Aguon, Celestino Flores and Conant, Sheila (১৯৯৪)। "Breeding biology of the white-rumped Shama on Oahu, Hawaii" (পিডিএফ)। Wilson Bulletin। 106 (2): 311–328। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Bao-Sen Shieh, Ya-Hui Lin, Tsung-Wei Lee, Chia-Chieh Chang and Kuan-Tzou Cheng (২০০৬)। "Pet Trade as Sources of Introduced Bird Species in Taiwan" (পিডিএফ)। Taiwania। 51 (2): 81–86। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) [স্থায়ীভাবে অকার্যকর সংযোগ] Rasmussen PC & Anderton, JC (2005) Birds of South Asia: The Ripley Guide. Smithsonian Institution & Lynx Edicions, আইএসবিএন ৮৪-৮৭৩৩৪-৬৭-৯, pp. 395–396 পাখি প্রবেশদ্বার উইকিমিডিয়া কমন্সে ধলাকোমর শ্যামা সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: ধলাকোমর শ্যামা Honolulu Zoo- Information on the White-rumped Shama White-rumped Shama আলোকচিত্র, ভিডিও ও ডাক ওয়েব্যাক মেশিনে আর্কাইভকৃত ৩১ মে ২০১৬ তারিখে, the Internet Bird Collection Male shama songs and mimic of sounds শ্যামার গান[স্থায়ীভাবে অকার্যকর সংযোগ] Oriental Bird Images: White-rumped Shama ওয়েব্যাক মেশিনে আর্কাইভকৃত ২৭ মে ২০১৮ তারিখে, নির্বাচিত আলোকচিত্র
কার্বন ফাইবার

কার্বন ফাইবার বা গ্রাফাইট ফাইবার বা কার্বন গ্রাফাইট হল কার্বন অণুর ৫ থেকে ১০ মাইক্রোমিটার ব্যাসের সূক্ষ্ম তন্তু। ফাইবারে কার্বন অণুগুলো স্ফটিক আকারে প্রায় সমান্তরাল ও লম্বভাবে ভাবে বিন্যাসিত থাকে। কার্বন স্ফটিক গুলো লম্বালম্বিভাবে বিন্যস্ত থাকায় ওজনের অনুপাতে ফাইবারগুলো বেশ শক্তিশালী হয়। কার্বন ফাইবারের একটি আঁশ বা সুতা বানাতে কয়েক হাজার তন্তু একসারিতে পাকিয়ে বা জোড়া দিয়ে বোনার উপযোগী সুতা বানানো যায়। কার্বন ফাইবারের কয়েকটি প্রধান ধর্ম হল নিম্নরূপ:- (১) এটি একটি শক্তিশালী ও হালকা তন্তু। (২) এই তন্তুটি উচ্চ তাপ ও চাপ সহ্য করতে পারে। (৩) এটি প্রসারনশীল তন্তু । অন্যান্য রাসায়নিক পদার্থের সাথে বিক্রিয়া না করার কারণে বায়বান্তরীক্ষ, গাড়ি নির্মাণ শিল্প, বাস্তুবিদ্যা, সামরিক যন্ত্রপাতি শিল্প এবং ক্রীড়া শিল্পে কার্বন তন্তুর যথেষ্ট জনপ্রিয়তা রয়েছে। সাধারণত একটি সংযুত বা কমপোজিট পদার্থ তৈরী করার জন্য কার্বন তন্তুর সাথে অন্যান্য পদার্থের সংমিশ্রণ ঘটানো হয়। সাধারণত আরও শক্ত ও শক্তিশালী কম্পোজিট পদার্থ তৈরীর জন্য একে প্লাস্টিক রেজনের সাথে একত্রিত করা হয়। এই নতুন ধরনের যৌগিক পদার্থকে বলা হয় কার্বন ফাইবার রিইনফোর্সড ম্যাটেরিয়াল (একে কার্বন ফাইবারও বলা হয়ে থাকে)। এই রিইনফোর্সড ম্যাটেরিয়াল অনেক বেশি শক্তিশালী হয়ে থাকে। ভর ও শক্তির অনুপাতে এই পদার্থ ইস্পাতের তুলনায় তিন গুন শক্তিশালী। ২০০৯ সালে সারা বিশ্বে কার্বন তন্তুর চাহিদা ছিল প্রায় ১০.৮ বিলিয়ন মার্কিন ডলারের। এর পরের বছর এর চাহিদা ৮-১০ শতাংশ কমে গেলেও ২০১২ সালে এর চাহিদা ছিল প্রায় ১৩.২ বিলিয়ন এবং ধারণা করা হচ্ছে যে ২০১৫ সাল নাগাদ এর চাহিদার প্রবৃদ্ধি হবে প্রায় ৭% এবং মোট চাহিদা প্রায় ১৮ বিলিয়ন মার্কিন ডলার ছাড়িয়ে যাবে। মূলত বিমান, বায়ুকল ও গাড়ি নির্মাতা প্রতিষ্ঠানগুলোই হল কার্বন তন্তুর অন্যতম গ্রাহক। "High Performance Carbon Fibers"। National Historic Chemical Landmarks। American Chemical Society। সংগ্রহের তারিখ মার্চ ২৫, ২০১৩।  "Market Report: World Carbon Fiber Composite Market"। Market Intelligence।  |প্রকাশক= এ বহিঃসংযোগ দেয়া (সাহায্য) Making Carbon Fiber How carbon fiber is made Carbon Fibres – the First Five Years A 1971 Flight article on carbon fibre in the aviation field
টাঙ্গন নদী

টাংগন নদী বাংলাদেশ-ভারতের একটি আন্তঃসীমান্ত নদী। এটি পশ্চিমবঙ্গ থেকে বাংলাদেশের মধ্য দিয়ে প্রবাহিত একটি নদী। এটি পুনর্ভবা নদীর একটি উপনদী। বাংলাদেশ পানি উন্নয়ন বোর্ড বা "পাউবো" কর্তৃক টাংগন নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৪৮। ভারতের পশ্চিমবঙ্গের জলপাইগুড়ি থেকে উৎপন্ন হয়ে এটি বাংলাদেশের পঞ্চগড় জেলার পশ্চিম সীমান্ত দিয়ে বাংলাদেশে প্রবেশ করেছে। এটি পঞ্চগড়, ঠাকুরগাঁওের পীরগঞ্জ, রুহিয়া, এবং বোচাগঞ্জ, এবং দিনাজপুর জেলার বিরল উপজেলা দিয়ে পুনরায় পশ্চিমবঙ্গের দিকে চলে যায়। এই নদী পুনরায় গোমস্তাপুর উপজেলার বাঙ্গাবাড়ী ইউনিয়নের ভেতর দিয়ে বাংলাদেশে প্রবেশ করে এবং পুনর্ভবা নদীর সাথে মিলিত হয়। শীতকালে এই নদীর পানি কমে গেলেও বর্ষাকালে নৌ যোগাযোগের উপযুক্ত হয়। ঠাকুরগাঁও শহর টাংগন নদীর তীরে অবস্থিত। ১৯৮৯ সালে পঞ্চগড় জেলার বোদা উপজেলার দশ কিলোমিটার পশ্চিমে টাংগন নদীতে একটি ব্যারেজ নির্মিত হয়। এর মাধ্যমে পঞ্চগড় ও ঠাকুরগাঁও জেলার বিভিন্ন থানার প্রায় ৫,০০০ হেক্টর জমিতে সেচের ব্যবস্থা করা সম্ভব হয়েছে। বাংলাদেশের নদীর তালিকা বাংলাদেশের বড় নদীসমূহ পশ্চিমবঙ্গের নদীর তালিকা ঠাকুরগাঁওয়ের টাঙ্গন সেতু থেকে টাঙ্গন নদীর দৃশ্য। বাংলাদেশ অংশে টাঙ্গন নদীর উপর নির্মিত বাঁধ নব্বইয়ের দশকে এর নির্মাণ কাজ শুরু বাঁধের ছেড়ে দেওয়া পানিতে মাছ ধরার উৎসব প্রতি বছর শীতের প্রাক্কালে বাঁধের পানি ছেড়ে দেওয়া হয় বাঁধের ভাটির প্যানারমিক দৃশ্য "আন্তঃসীমান্ত_নদী"। বাংলাপিডিয়া। ১৬ জুন ২০১৪। সংগ্রহের তারিখ ১৬ জুন ২০১৪।  Mesbah-us-Saleheen। "Tangon River"। Banglapedia। Asiatic Society of Bangladesh। সংগ্রহের তারিখ ২০০৯-০৫-৩০।  মানিক মোহাম্মদ রাজ্জাক (ফেব্রুয়ারি ২০১৫)। "উত্তর-পশ্চিমাঞ্চলের নদী"। বাংলাদেশের নদনদী: বর্তমান গতিপ্রকৃতি (প্রথম সংস্করণ)। ঢাকা: কথাপ্রকাশ। পৃষ্ঠা ১১৮-১১৯। আইএসবিএন 984-70120-0436-4।  |সংগ্রহের-তারিখ= এর |ইউআরএল= প্রয়োজন (সাহায্য)উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) "Dakshin Dinajpur"। Rivers। District administration। ২০০৯-০৬-০২ তারিখে মূল থেকে আর্কাইভ করা। সংগ্রহের তারিখ ২০০৯-০৫-৩০।  ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২১০-২১১। উইকিমিডিয়া কমন্সে টাঙ্গন নদী সংক্রান্ত মিডিয়া রয়েছে।
দেশি চাঁদিঠোঁট

দেশি চাঁদিঠোঁট (বৈজ্ঞানিক নাম:Lonchura malabarica) Lonchura (লঙ্কুরা) গণের অন্তর্ভুক্ত এক প্রজাতির ছোট আকারের পাখি। এরা বসবাসের জন্য নিরাপদ জায়গা পছন্দ করে। ভারতীয় উপমহাদেশ, মধ্য প্রাচ্যের এদের দেখতে পাওয়া যায়। প্রকৃতিগতভাবে এরা মুনিয়ার সমগোত্রীয়। এ পাখি বাংলাদেশ, ভারত, পাকিস্তান, নেপাল, সৌদি আরব, জর্দান, কুয়েত, কাতার, ইসরায়েল, শ্রীলঙ্কায় দেখা যায়। এদের মূলত সমভূমিতে দেখা যায়। তাছাড়াও কাশবন, বালুময় শণবন, নদীতীরের আবাদি জমি ও কাঁটা ঝোপে বিচরণ করে । দেশি চাঁদিঠোঁট ধূসর ঠোঁট ও কালো লেজের পাখি। দেহের দৈর্ঘ্য ১১-১১.৫ সেন্টিমিটার, ওজন ১২ গ্রাম। প্রাপ্তবয়স্ক পাখির সাদা কোমর, দেহের পেছনের অংশ, ডানা পিঠ ফিকে ও মেটে বাদামি। লেজ দেখতে লম্বা সুচালো কালো। দেহতল সাদা বর্ণের। ঠোঁট ত্রিকোনাকার ও ধূসরাভ। পা, পায়ের পাতা ও নখর ধূসরাভ-পাটল রঙের। স্ত্রী-পুরুষ পাখির চেহারা অভিন্ন প্রজনন সময় ফেব্রুয়ারি থেকে সেপ্টেম্বর। অঞ্চলভেদে প্রজনন মৌসুমের হেরফের রয়েছে। শুকনো খড় লতাপাতা বাসা তৈরির উপকরণ হিসেবে ব্যবহার করে। ডিম পাড়ে ৪-৮টি। ফুটতে সময় লাগে ১১-১৩ দিন। এরা ছোট- বড় দলে বিচরণ করলেও একাকীও চলে। এরা চঞ্চল প্রকৃতির। BirdLife International (২০১২)। "Lonchura malabarica"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) দেশি চাঁদিঠোঁট, সৌরভ মাহমুদ, দৈনিক প্রথম আলো। ঢাকা থেকে প্রকাশের তারিখ: নভেম্বর ০২, ২০১৩ খ্রিস্টাব্দ। "দেশি চাঁদিঠোঁট"। Prothomalo। সংগ্রহের তারিখ ২৫ নভেম্বর ২০২০।  শাইন, আলম। "দেশি চাঁদিঠোঁট Indian Silverbill Lonchura malabarica Pakhi Tottho"। ২৮ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ২৫ নভেম্বর ২০২০।  পাখি প্রবেশদ্বার উইকিমিডিয়া কমন্সে দেশি চাঁদিঠোঁট সংক্রান্ত মিডিয়া রয়েছে। Photographs and videos
হেনরিক মুলার

হেনরিক মুলার (জন্ম: ২৮ এপ্রিল ১৯০০; মৃত্যু অজানা, কিন্তু প্রামাণিক তথ্য এটিকে মে ১৯৪৫ নির্দেশ করে) ছিলেন ভাইমার প্রজাতন্ত্র ও নাৎসি জার্মানি উভয় দেশের অধীন একজন জার্মান পুলিশ কর্মকর্তা। তিনি নাৎসি জার্মানির রাজনৈতিক সিক্রেট স্টেট পুলিশ গেস্টাপোর প্রধান হিসেবে নিয়োগ পেয়েছিলেন এবং হলোকস্ট পরিকল্পনা ও হত্যাকান্ডে জড়িত ছিলেন। এসএস বাহিনীতে অন্য একজন হেনরিক মুলার থাকার কারণে তিনি গেস্টাপো মুলার হিসেবে পরিচিত ছিলেন। তাকে সর্বশেষ ১লা মে ১৯৪৫ সালে বার্লিনের ফিউরে বাংকারে দেখা গিয়েছিল এবং নাৎসি শাসনামলের সবচেয়ে সিনিয়র ব্যক্তিত্ব যিনি গ্রেফতার হননি বা মৃত্যু নিশ্চিত করা যায়নি। মুলার কর্মজীবী পিতামাতার ঘরে বায়ার্ন-এর মিউনিখে জন্মগ্রহণ করেন। প্রথম বিশ্বযুদ্ধের শেষ বর্ষে আর্টিলারি স্পটিং উইনিটের পাইলট হিসেবে কাজ করার পর তিনি ১৯১৯ সালে বায়ার্ন পুলিশে যোগদান করেন। আর্টিলারি স্পটিং উইনিটে থাকার সময় কয়েকবার তাকে সম্মানে অলঙ্কৃত করা হয় (আয়রন ক্রস ফার্স্ট ও সেকেন্ড ক্লাস, বায়ার্ন মিলিটারি ক্রস সেকেন্ড ক্লাস উইথ সোর্ড ও বায়ার্ন পুলিশ ব্যাজ)। তখনকার জার্মানির এন্টি-কমিউনিস্ট প্যারামিলিটারি দল ফ্রি ক্রপস-এর সদস্য না হয়েও তিনি যুদ্ধ পরবর্তী বছরগুলোতে কমিউনিস্ট উত্থান দমনে জড়িত ছিলেন। বাভারিয়ান সোভিয়েত প্রজাতন্ত্রের সময় মিউনিখে বিদ্রোহী রেড আর্মি কর্তৃক বন্দীদের উপর গুলিবর্ষণ প্রত্যক্ষ করার পর তার কমিউনিজমের প্রতি সাড়াজীবনের জন্য ঘৃণার জন্ম হয়। ভাইমার প্রজাতন্ত্রের বছরগুলোতে তিনি তিনি ছিলেন মিউনিখ রাজনৈতিক পুলিশ ডিপার্টমেন্টের প্রধান এবং এসময় তার সাথে অনেক নাৎসি সদস্যের পরিচয় ঘটে; তাদের মধ্যে উল্লেখযোগ্য হলেন হেনরিক হিমলার ও রেইনহার্ড হেডরিক। যদিও ভাইমার আমলে তাকে সাধারনত বিভিন্ন সময় বাভারিয়ান পিপল’স পার্টি সাপোর্ট করতে দেখা গিয়েছে। Weale 2010, পৃ. 412। Joachimsthaler 1999, পৃ. 285। Evans, Richard (2005). The Third Reich in Power, Allen Lane, p. 97 Beevor, Antony (২০০২)। Berlin: The Downfall 1945। London: Viking-Penguin Books। আইএসবিএন 0-670-03041-4।  Douglas, Gregory (১৯৯৬)। Gestapo Chief: Heinrich Müller। San Jose, CA: R. James Bender Publishing। আইএসবিএন 0-912138-62-9।  Robert Gellately The Gestapo and German Society: Enforcing Racial Policy, 1933–1945, Oxford: Clarendon Press; Toronto: Oxford University Press, 1990, আইএসবিএন ০-১৯-৮২২৮৬৯-৪. Gerwarth, Robert (২০১১)। Hitler's Hangman: The Life of Heydrich। New Haven, CT: Yale University Press। আইএসবিএন 978-0-300-11575-8।  Joachimsthaler, Anton (১৯৯৯) [1995]। The Last Days of Hitler: The Legends, the Evidence, the Truth। Trans. Helmut Bögler। London: Brockhampton Press। আইএসবিএন 978-1-86019-902-8।  Longerich, Peter (২০১১)। Heinrich Himmler: A Life। Oxford University Press। আইএসবিএন 978-0-19-959232-6।  Lumsden, Robin (২০০২)। A Collector's Guide To: The Allgemeine — SS। Ian Allan Publishing, Inc। আইএসবিএন 0-7110-2905-9।  Noakes, Jeremy & Pridham, Geoffrey (1983). Nazism 1919–1945 Volume 2 State, Economy and Society 1933–39—A Documentary Reader, Exeter: University of Exeter, আইএসবিএন ০-৮৫৯৮৯-১৭৪-৭. Padfield, Peter (1990). Himmler: Reichsfuhrer-SS, New York: Henry Holt and Company. Weale, Adrian (২০১০)। The SS: A New History। London: Little, Brown। আইএসবিএন 978-1408703045।  নাৎসিবাদ প্রবেশদ্বার
হেরুকা

হেরুকা বা খ্রাগ-'থুং (ওয়াইলি: khrag 'thung) বজ্রযান বৌদ্ধ ধর্মমতে বোধিসত্ত্বদের ক্রুদ্ধ রূপ। সংস্কৃত ভাষায় হেরুকা শব্দের অর্থ সমৃদ্ধ। এই শব্দের রুকা শব্দাংশটি সংস্কৃত ঋক থেকে এসেছে। কিন্তু হেরুকা শব্দের তিব্বতী ভাষায় প্রতিশব্দ খ্রাগ-'থুং যার আক্ষরিক অর্থ রক্তপায়ী, যার সঙ্গে সংস্কৃত শব্দটির কোন মিল পাওয়া যায় না। র্ন্যিং মা মহাযোগযানে আট জন হেরুকা বা ক্রুদ্ধ বোধিসত্ত্বের উল্লেখ রয়েছে। এই আট জন হেরুকার সাধনা পদ্মসম্ভব নিম্নে তালিকাভুক্ত আট জন বিদ্যাধরের নিকট হতে লাভ করেন। নিম্নে আটজন বোধিসত্ত্বের ক্রুদ্ধ রূপ হিসেবে আটজন হেরুকার তালিকা দেওয়া হল। র্ন্যিং-মা ধর্মসম্প্রদায়ের পরবর্তী ধর্মসম্প্রদায়গুলির মধ্যে সা-স্ক্যা ও ব্কা-ব্র্গ্যুদ ধর্মসম্প্রদায় চক্রসম্বর, হেবজ্র, কালচক্র, বজ্রভৈরব প্রভৃতিকে হেরুকা আখ্যা দিয়েছে। গ্সার-মা সম্প্রদায়ের মহ্যে একমাত্র দ্গে-লুগ্স ধর্মসম্প্রদায় শুধুমাত্র চক্রসম্বরকেই হেরুকা বলে স্বীকার করেছে। A Sanskrit-English dictionary By Monier Monier-Williams, Ernst Leumann, Carl Cappeller. আইএসবিএন ৮১-২০৬-০৩৬৯-৯ pg 861 The Cakrasamvara Tantra (The Discourse of Śrī Heruka): A Study and Annotated Translation. by David B. Gray, Columbia University: 2007 pg 40 n. 124 http://www.himalayanart.org/search/set.cfm?setID=2261 Heruka Meaning & Forms Khenchen Palden Rinpoche. The Dark Red Amulet: Oral Instructions on the Practice of Vajrakilaya. New York: Snow Lion Publications, 2009 আইএসবিএন ৯৭৮-১-৫৫৯৩৯-৩১১-৯. Gyatso, Geshe Kelsang. Essence of Vajrayana. New York: Tharpa Publications, 2003 আইএসবিএন ০-৯৪৮০০৬-৪৮-X.
দ্য হেল্প (চলচ্চিত্র)

দ্য হেল্প ২০১১ সালে মুক্তিপ্রাপ্ত একটি মার্কিন নাট্য চলচ্চিত্র। টেট টেলর পরিচালিত এই চলচ্চিত্রটি প্রকৃতপক্ষে ক্যাথরিন স্টকেট রচিত বেস্টসেলার দ্য হেল্প-এর চলচ্চিত্রায়িত রূপ। ছবিটির মূল গল্প আবর্তিত হয়েছে '৬০-এর দশকে আমেরিকায় কৃষ্ণাঙ্গদের নাগরিক অধিকার আন্দোলনের সময় ইউজিনিয়া স্কিটার ফিল্যান নামের একজন শ্বেতাঙ্গ তরুণীর সাথে দু'জন কৃষ্ণাঙ্গ গৃহপরিচারিকা অ্যাবিলিন ক্লার্ক আর মিনি জ্যাকসনের সম্পর্ককে ঘিরে। একজন সাংবাদিক হিসেবে স্কিটার সিদ্ধান্ত নেয়, মিসিসিপির জ্যাকসন শহরের শ্বেতাঙ্গ পরিবারগুলোতে গৃহপরিচারিকার কাজ করার সময় কৃঞ্চাঙ্গ মহিলারা যেসব বর্ণবাদের শিকার হয়, সে সব ঘটনা নিয়ে সে একটি বই লিখবে। ছবিটিতে অভিনয় করেছেন জেসিকা চ্যাস্টেইন, ভায়োলা ডেভিস, ব্রাইস ডালাস হাওয়ার্ড, অ্যালিসন জ্যানি, অক্টাভিয়া স্পেন্সার, এমা স্টোন, সিসিলি টাইসন, ক্রিস লাওয়েল প্রমুখ। প্রজোজনা করেছে ড্রিমওয়ার্কস পিকচার্স ও পরিবেশন করেছে ওয়াল্ট ডিজনি স্টুডিও মোশন পিকচার্স। দ্য হেল্প সমালোচকদের কাছে যথেষ্ট প্রশংসিত হয়েছে এবং মাত্র ২৫ মিলিয়ন ডলারের এই ছবিটি এ পর্যন্ত আয় করেছে ২১১.৬ মিলিয়ন ডলার। এছাড়া ২০১২ সালে একাডেমি পুরস্কারে সেরা পার্শ্ব অভিনেত্রীর পুরস্কারট পেয়েছে দ্য হেল্প। ভায়োলা ডেভিস - আইবিলিন ক্লার্ক এমা স্টোন - ইউজেনিয়া "স্কিটার" ফেলান অক্টাভিয়া স্পেন্সার - মিনি জ্যাকসন জেসিকা চ্যাস্টেইন - সেলিয়া রাই ফুট ব্রাইস ডালাস হাওয়ার্ড - হিলি ওয়াল্টার্স হলব্রুক অ্যালিসন জ্যানি - শার্লট ফেলান আহনা ওরেইলি - এলিজাবেথ লিফল্ট ক্রিস লোওয়েল - স্টুয়ার্ট হুইটওয়ার্থ সিসি স্পাসেক - জনাব ওয়াল্টার্স Kaufman, Amy (আগস্ট ১১, ২০১১)। "Movie Projector: 'Apes' Likely To Swing Higher than 'The Help'"। Company Town – The Business Behind the Show (blog of the Los Angeles Times)। সংগ্রহের তারিখ জুলাই ৭, ২০১২।  "The Help (2011) – Box Office Mojo"। Box Office Mojo।  অলমুভিতে দ্য হেল্প (ইংরেজি) ইন্টারনেট মুভি ডেটাবেজে দ্য হেল্প (ইংরেজি) বক্স অফিস মোজোতে দ্য হেল্প (ইংরেজি) রটেন টম্যাটোসে দ্য হেল্প (ইংরেজি) civilrightstravel, The Help's filming locations and associated civil-rights history award
মঞ্জুশ্রীমিত্র

মঞ্জুশ্রীমিত্র (সংস্কৃত मञ्जुश्रीमित्र; তিব্বতি: ཇམ་དཔལ་བཤེས་གཉེན་, ওয়াইলি: 'Jam-dpal-bshes-gnyen) একজন প্রখ্যাত ভারতীয় বৌদ্ধ পণ্ডিত এবং অতিযোগ তত্ত্বের শিক্ষক ছিলেন। বুদ্ধগয়ার পশ্চিমে এক গ্রামে এক ব্রাহ্মণ পরিবারে সিদ্ধিগর্ভের জন্ম হয়। নালন্দা বিশ্ববিদ্যালয়ে তিনি যোগাচার সম্বন্ধে শিক্ষা গ্রহণ করেন। সন্ন্যাসধর্ম গ্রহণের পরে তার নাম মঞ্জুশ্রীমিত্র হয়। মঞ্জুশ্রীমিত্র প্রহেবজ্রর নিকট হতে অতিযোগ তত্ত্ব শিক্ষা লাভ করে সমগ্র অতিযোগ তত্ত্বকে চিত্তবর্গ, অভ্যন্তরবর্গ এবং উপদেশবর্গ এই তিনভাগে ভাগ করে দেন। পরবর্তীকালে তিনি শ্রী সিংহকে তার শিক্ষাদান করে যান। "Illuminating Sunlight", translated in :- Eric Pema Kunsang (translator) : Wellsprings of the Great Perfection. Rangjung Yeshe Publications, Hong Kong, 2006. p. 202 Dharma Fellowship (2005). Biographies: Majusrimitra Incarnation of Divine Wisdom ওয়েব্যাক মেশিনে আর্কাইভকৃত ২০ এপ্রিল ২০১২ তারিখে. (accessed November 15, 2007) Dowman, Keith (undated). Legends of the Dzogchen Masters. Source: [১] (accessed: January 30, 2008) Mañjuśrīmitra. Primordial experience. An Introduction to rDzogs-chen Meditation. Translated by Namkhai Norbu and Kennard Lipman in collaboration with Barrie Simmons. Shambhala, Boston & London, 2001.
নিস্তারিণী কালীবাড়ী

নিস্তারিণী কালীবাড়ি হল কলকাতার সিমলা অঞ্চলের একটি পুরনো কালীমন্দির। ১৮৬৫ সালে রথযাত্রার দিন ঈশ্বরচন্দ্র নান এই মন্দিরটি প্রতিষ্ঠা করেন। মন্দিরটি ২৫, বেথুন রো-তে অবস্থিত। ঈশ্বরচন্দ্রের প্রতিবেশী কৃষ্ণচন্দ্র সিংহ বারাণসী থেকে দক্ষিণেশ্বর কালীবাড়ির ভবতারিণী কালীবিগ্রহের আদলে একটি কালীমূর্তি তৈরি করিয়ে আনেন। কিন্তু তিনি এই বিগ্রহটি প্রতিষ্ঠা করতে অসমর্থ হলে, মূর্তিটি তিনি প্রতিবেশী ঈশ্বরচন্দ্রকে দিয়ে দেন। বর্তমানে "দি ঈশ্বরচন্দ্র নান দেবোত্তর ট্রাস্ট" নামে একটি অছিপরিষদ এই মন্দিরের পূজাকার্য পরিচালনা করেন। মন্দিরে মহাসমারোহে দীপান্বিতা কালীপূজা অনুষ্ঠিত হয়। "কালী কালী বলো রে আজ", গৌতম বসুমল্লিক, এই সময়, ২ নভেম্বর, ২০১৩ সংখ্যা, কলকাতা, পৃ. ২
দয়াময়ী কালীবাড়ি

দয়াময়ী কালীবাড়ি হল কলকাতার একটি পুরনো কালীমন্দির। এটি মধ্য কলকাতার কলেজ স্কোয়ারের কাছে রমানাথ মল্লিক লেনে অবস্থিত। ১৭৭১ খ্রিষ্টাব্দে জগদ্ধাত্রী পূজার দিন গুরুপ্রসাদ বন্দ্যোপাধ্যায় মন্দিরটি প্রতিষ্ঠা করেন। মন্দিরটি বাংলার দালান স্থাপত্যশৈলীর। প্রতিষ্ঠিত কালীমূর্তিটি দক্ষিণাকালীর একটি কষ্টিপাথরের মূর্তি। মন্দিরের গায়ে শ্বেতপাথরের ফলকে লেখা আছে, শ্রীশ্রীদয়াময়ী/ সন ১১৭৮ / শ্রীগুরুপ্রসাদ তরে হেরি দিগম্বরী। এই মন্দিরে শাক্ত মতে পূজা হয়। কোনো পশুবলি হয় না। "কালী কালী বলো রে আজ", গৌতম বসুমল্লিক, এই সময়, ২ নভেম্বর, ২০১৩ সংখ্যা, কলকাতা, পৃ. ২
গণেশ হালুই

গণেশ হালুই (জন্ম: ১৪ সেপ্টেম্বর ১৯৩৬) ভারতবর্ষের সমকালীন শিল্প-আন্দোলনের বিশিষ্ট ব্যক্তিত্ব। তিনি বর্তমান বাংলাদেশে জামালপুর জেলায় ১৪ সেপ্টেম্বর ১৯৩৬ সালে জন্মগ্রহণ করেন। শৈশব ও কৈশোর কেটেছে সেখানেই। ১৯৫০ এর দশকে বাংলাদেশ থেকে পশ্চিশবঙ্গে স্থানান্তরিত হন তিনি। হালুই কলকাতার গভ. কলেজ অব্ আর্টস অ্যান্ড ক্রাফট্স-এর অ্যাপ্লাইড আর্ট বিভাগ থেকে ১৯৫৬ সালে স্নাতক ডিগ্রি লাভ করেন এবং পরবর্তীতে ১৯৬৩ থেকে ১৯৯৮ সাল পর্যন্ত একই শিক্ষাপ্রতিষ্ঠানে শিক্ষকতা করেছেন। এ পর্যন্ত তার ১৯ টি একক প্রদর্শনী আয়োজিত হয়েছে এবং বহু দলগত প্রদর্শনীতে অংশ গ্রহণ করেছেন। তিনি ১৯৫৫ থেকে ১৯৭০ পর্যন্ত কলকাতার অ্যাকাডেমি অব্ ফাইন আর্টস কর্তৃক চারুকলায় ছয় বার স্বর্ণ পদক লাভ করেন। গণেশ হালুই ২০১০ সালে রবীন্দ্রভারতী বিশ্ববিদ্যালয় কর্তৃক প্রদত্ত ‘হীরাচাঁদ দুর্গা স্মারক’ সম্মান লাভ করেন। তিনি ২০১১ সালে পশ্চিমবঙ্গ রাজ্য নৃত্য নাট্য-সঙ্গীত ও দৃশ্যকলা অ্যাকাডেমি প্রদত্ত ‘পশ্চিমবঙ্গ রাজ্য অ্যাকাডেমি’ সম্মান লাভ করেন। ২০১২ সালে ক্যালকাটা পেইন্টার্স কর্তৃক সম্মাননা জ্ঞাপন। চিত্রকর গণেশ হালুইয়ের সম্মানে বেঙ্গল ফাউন্ডেশন আর্টস গ্রোগ্রাম কর্তৃক "দ্বি-বার্ষিক গণেশ হালুই বেঙ্গল গবেষণা বৃত্তি" প্রদান করা হয়ে থাকে। নির্জন গণেশ হালুই নিসর্গে নির্জন গণেশ হালুই[স্থায়ীভাবে অকার্যকর সংযোগ] "চিত্রকর গণেশ হালুই"। ১৯ নভেম্বর ২০১৭ তারিখে মূল (অনলাইন) থেকে আর্কাইভ করা। সংগ্রহের তারিখ ফেব্রুয়ারি ১৪, ২০১৮।  বহুমাত্রিক ডেস্ক (নভেম্বর ৭, ২০১৭)। "'গণেশ হালুই বেঙ্গল গবেষণা বৃত্তি' পেলেন আহমেদ ইব্রাহীম"। bahumatrik.com। সংগ্রহের তারিখ ফেব্রুয়ারি ১৪, ২০১৮।  উইকিমিডিয়া কমন্সে গণেশ হালুই সংক্রান্ত মিডিয়া রয়েছে। বুধবার শিল্পী গণেশ হালুই এর একক চিত্রকলা প্রদর্শনী www.bengalfoundation.org
২০১৩-১৪ ওয়েস্ট ইন্ডিজ ক্রিকেট দলের ভারত সফর

ওয়েস্ট ইন্ডিজ ক্রিকেট দল ৩১ অক্টোবর, ২০১৩ তারিখ থেকে ২৭ নভেম্বর, ২০১৩ তারিখ পর্যন্ত ভারত সফর করে। সফরে দলটি দু’টি টেস্ট, তিনটি একদিনের আন্তর্জাতিক ক্রিকেট খেলায় ভারত জাতীয় ক্রিকেট দলের মুখোমুখি হয়। ভারতীয় ক্রিকেটার শচীন তেন্ডুলকর এই সিরিজে তার ২০০তম টেস্ট ম্যাচ খেলার পর সব ধরনের ক্রিকেট থেকে অবসর নেয়ার কথা ঘোষণা করেন। ওয়েস্ট ইন্ডিয়ান্স টসে জয়ী হয়ে ব্যাটিংয়ের সিদ্ধান্ত নেয়। ওয়েস্ট ইন্ডিজ টসে জয়ী হয় এবং ব্যাট করার সিদ্ধান্ত নেয়। ভারতের পক্ষে রোহিত শর্মা এবং মোহাম্মদ শমী’র টেস্ট অভিষেক হয়। ওয়েস্ট ইন্ডিজের পক্ষে শেল্ডন কট্রিলের টেস্ট অভিষেক হয়। ভারত টসে জয়ী হয় এবং ফিল্ডিং করার সিদ্ধান্ত নেয়। এটি শচীন তেন্ডুলকরের ২০০তম ও সর্বশেষ টেস্ট ম্যাচ। সর্বাধিক রান সংগ্রহকারী সর্বাধিক উইকেট লাভকারী ওয়েস্ট ইন্ডিজ টসে জয়ী হয়ে ব্যাটিংয়ের সিদ্ধান্ত নেয় বিরাট কোহলি দ্রুততম ক্রিকেটার হিসেবে ৫,০০০ রান সংগ্রহ করে ভিভ রিচার্ডসের ওডিআই রেকর্ড স্পর্শ করেন। ওয়েস্ট ইন্ডিজ টসে জয়ী হয়ে ফিল্ডিংয়ের সিদ্ধান্ত নেয়। ভারত টসে জয়ী হয়ে ফিল্ডিংয়ের সিদ্ধান্ত নেয়। "West Indies tour of India, 2013/14"। ESPNcricinfo। ESPN EMEA। ১০ অক্টোবর ২০১৩। সংগ্রহের তারিখ ১০ অক্টোবর ২০১৩।  "Sachin Tendulkar: India batting legend to retire from all cricket"। BBC Sport। সংগ্রহের তারিখ ২০১৩-১০-১০।  "Tendulkar to retire after 200th Test"। ESPNcricinfo। সংগ্রহের তারিখ ২০১৩-১০-১০।  "West Indies tour of India, 2013/14 / Squads"। ESPNcricinfo। সংগ্রহের তারিখ ১ নভেম্বর ২০১৩।  "India v West Indies Test Series, 2013/14: West Indies Test Squad"। ESPNcricinfo। ৩ অক্টোবর ২০১৩। সংগ্রহের তারিখ ১ নভেম্বর ২০১৩।  "India v West Indies Test Series, 2013/14: India Test Squad"। ESPNcricinfo। ৩১ অক্টোবর ২০১৩। সংগ্রহের তারিখ ১ নভেম্বর ২০১৩।  "India v West Indies ODI series 2013/14: West Indies One-Day Squad"। ESPNcricinfo।  |ইউআরএল= অনুপস্থিত বা খালি (সাহায্য) "India v West Indies ODI series 2013/14: India One-Day Squad"। ESPNcricinfo।  |ইউআরএল= অনুপস্থিত বা খালি (সাহায্য) "Most runs"। ESPNcricinfo। সংগ্রহের তারিখ ১৬ নভেম্বর ২০১৩।  "Most wickets"। ESPNcricinfo। সংগ্রহের তারিখ ১৬ নভেম্বর ২০১৩।  ক্রিকইনফোতে West Indies in India 2013-14
স্কু-গ্দুং-'বার-বা

স্কু-গ্দুং-বার-বা (তিব্বতি: སྐུ་གདུང་འབར་བ, ওয়াইলি: sku gdung 'bar ba) র্ন্যিং মা ধর্মসম্প্রদায়ের অতিযোগ তত্ত্বের উপদেশবর্গ শিক্ষার মান-ঙ্গাগ-স্দেই-র্গ্যুদ-ব্চু-ব্দুন বা সতেরো তন্ত্রের মধ্যে একটি তন্ত্র। বিমলমিত্র রচিত বি-মা-স্ন্যিং-থিগ গ্রন্থে এই তন্ত্র লিপিবদ্ধ রয়েছে। তিব্বতী ভাষায় রচিত স্কু-গ্দুং-বার-বা কোন গ্রন্থ থেকে অনুবাদ করা হয়েছে, তা নির্ণয় করা যায় না। শুধুমাত্র অতিযোগ তত্ত্বের উপদেশবর্গ শিক্ষায় এই তন্ত্রের উল্লেখ পাওয়া যায়। বিমলমিত্র ও পদ্মসম্ভবের পঁচিশজন শিষ্যের একজন স্কা-বা-দ্পাল-ব্র্ত্সেগ্স এই তন্ত্রটি অনুবাদ করেন। We turn to the Nyingma tantra, the Sku-gdung 'Bar-ba ('Blazing Remains'). It belongs to the highest of three classes within the highest of the Nine Vehicles of the Nyingma school--the Precepts Class (Man-ngag Sde) of the Ati-yoga Vehicle. The work was translated and verified by the Indian Master Vimalamitra and the Tibetan translator Ka-ba Dpal-brtsegs. Martin, Dan (1994). 'Pearls from Bones: Relics, Chortens, Tertons and the Signs of Saintly Death in Tibet'. Numen, Vol. 41, No. 3. (Sep., 1994) Mandelbaum, Arthur (2007-08)। "Kawa Peltsek"। The Treasury of Lives: Biographies of Himalayan Religious Masters। সংগ্রহের তারিখ 2013-08-10।  এখানে তারিখের মান পরীক্ষা করুন: |তারিখ= (সাহায্য)